02018O0016 — FI — 02.10.2019 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN KESKUSPANKIN SUUNTAVIIVAT (EU) 2018/876, annettu 1 päivänä kesäkuuta 2018, yhteisötietorekisteristä (EKP/2018/16) (EUVL L 154 18.6.2018, s. 3)

Muutettu:









▼B

EUROOPAN KESKUSPANKIN SUUNTAVIIVAT (EU) 2018/876,

annettu 1 päivänä kesäkuuta 2018,

yhteisötietorekisteristä (EKP/2018/16)







I LUKU

YLEISET SÄÄNNÖKSET

1 artikla

Kohde ja tarkoitus

1. Näissä suuntaviivoissa vahvistetaan kansallisten keskuspankkien velvoitteet, jotka koskevat viitetietojen raportointia RIAD-tietokantaan sekä RIAD-tietokannan ylläpitoa ja tietojen laadunhallintaa, sekä tietyt EKP:n velvoitteet, jotka koskevat tietojen ylläpitojärjestelyjä.

▼M1

2. RIAD on EKPJ:n yhteinen tietoaineisto, jossa on yksittäisiä yhteisöjä ja niiden välisiä suhteita koskevia viitetietoja. RIAD edistää osaltaan seuraavien yhdistämistä: keskitetty arvopaperitietokanta (CSDB), arvopaperien omistusta koskevien tilastojen tietokanta (SHSDB) ja yksityiskohtaisia analyyttisiä luottotietoja koskeva yhteinen tietokanta (AnaCredit) sekä rahalaitoksia, sijoitusrahastoja, arvopaperistamistransaktioihin osallistuvia erityisyhteisöjä, maksuliiketilastojen kannalta merkittäviä laitoksia, vakuutuslaitoksia ja eläkerahastoja koskevat tietoaineistot, jotka toimitetaan näiden yhteisöjen raportointivelvollisuuksia koskevien asianomaisten EKP:n säädösten mukaisesti. RIAD-tietokannan avulla EJRK voi näin ollen johtaa muun muassa konsolidoidut pankkitoiminnan riskipositiot ja lainanottajien velkaantuneisuus konsolidoidusti.

▼B

2 artikla

Määritelmät

Näissä suuntaviivoissa sovelletaan seuraavia määritelmiä:

1) ’yhteisöllä’ tarkoitetaan mitä tahansa seuraavista: i) oikeudellista yksikköä; ii) oikeudellisen yksikön sivukonttoria; iii) yhteistä sijoitustoimintaa harjoittavaa yritystä ja iv) mitä tahansa institutionaalista yksikköä, joka ei kuulu i), ii) tai iii) kohdan soveltamisalaan;

2) ’oikeudellisella yksiköllä’ tarkoitetaan oikeushenkilöä, jonka olemassaolo tunnustetaan laissa riippumatta henkilöistä tai instituutioista, jotka omistavat sen tai ovat sen jäseniä, ja luonnollisia henkilöitä, jotka harjoittavat itsenäistä taloudellista toimintaa;

3) ’oikeushenkilöllä’ tarkoitetaan asetuksen (EU) 2016/867 (EKP/2016/13) 1 artiklan 5 alakohdassa määriteltyä ”oikeushenkilöä”;

4) ’sivukonttorilla’ tarkoitetaan liiketoimintapaikkaa, joka muodostaa rekisteröidyn oikeudellisen yksikön oikeudellisesti epäitsenäisen osan;

5) ’päätoimipaikalla’ tarkoitetaan yhteisöä, jolla on yksi tai useampi rekisteröimätön ulkomainen yhteisö määräysvallassaan;

6) ’yhteistä sijoitustoimintaa harjoittavalla yrityksellä’ tai ’yhteissijoitusyrityksellä’ tarkoitetaan samaa kuin Euroopan parlamentin ja neuvoston asetuksen (EU) N:o 575/2013 ( 1 ) 4 artiklan 1 kohdan 7 alakohdan määritelmässä;

7) ’institutionaalisella yksiköllä’ tarkoitetaan samaa kuin Euroopan parlamentin ja neuvoston asetuksen (EU) N:o 549/2013 liitteessä A olevan 2.12 ja 2.13 kohdan määritelmässä ( 2 );

8) ’yrityksellä’ tarkoitetaan samaa kuin neuvoston asetuksen (ETY) N:o 696/93 ( 3 ) liitteessä olevassa III jakson A kohdan määritelmässä;

9) ’yritysryhmällä’ tarkoitetaan samaa kuin asetuksen (ETY) N:o 696/93 liitteessä olevassa III jakson C kohdan määritelmässä;

10) ’pankkiryhmittymällä’ tarkoitetaan finanssialan yhteisöjen ryhmittymää, joka toimii yhtenä taloudellisena yhteisönä toimiluvan saaneen luottolaitoksen tai rahoitusalan holdingyhtiön harjoittaman yhteisen määräysvallan johdosta asetuksen (EU) N:o 575/2013 mukaisesti ja johon sovelletaan kirjanpidon konsolidointia kansainvälisen tilinpäätösstandardin (IFRS) 10 mukaisesti ( 4 );

11) ’määräysvallalla’ tarkoitetaan samaa kuin asetuksen (EU) N:o 575/2013 4 artiklan 1 kohdan 37 alakohdan määritelmässä;

12) ’viitetiedoilla’ tarkoitetaan mitä tahansa perustietoja, joilla kuvataan yksittäistä yhteisöä ja sen suhteita muihin RIAD-tietokantaan kirjattuihin yhteisöihin;

13) ’RIAD-koodilla’ tarkoitetaan yksilöllistä tunnistetta, jonka toimivaltainen kansallinen keskuspankki tai EKP on luonut RIAD-tietokantaan kirjatun yhteisön yksilöimiseksi;

14) ’väliaikaisella RIAD-koodilla’ tarkoitetaan tunnistetta, joka on ennalta määritetyssä formaatissa, joka poikkeaa RIAD-koodin formaatista, ja jonka joko kansalliset keskuspankit tai EKP antaa uudelle yhteisölle, kun se kirjataan RIAD-tietokantaan, kunnes RIAD-koodi annetaan;

15) ’toimivaltaisella kansallisella keskuspankilla’ tarkoitetaan kansallista keskuspankkia, joka vastaa jäsenvaltionsa kotimaistenyhteisöjen hallinnoimisesta RIAD-tietokannassa;

16) ’kansallisella toimivaltaisella viranomaisella’ tarkoitetaan samaa kuin neuvoston asetuksen (EU) N:o 1024/2013 ( 5 ) 2 artiklan 2 alakohdan määritelmässä;

17) ’täydennyssäännöllä’ tarkoitetaan kuhunkin yksittäiseen tietoattribuuttiin sovellettavaa prioriteettijärjestystä, jota kansallinen keskuspankki käyttää keskenään ristiriitaisiin tietolähteisiin;

18) ’RIAD-hubilla’ tarkoitetaan RIAD-tietokantaan liittyvien toimintojen keskusta EKPJ:n sisällä, jota käytetään näiden suuntaviivojen 3 artiklan mukaisia tarkoituksia varten;

19) ’kotimaisella yhteisöllä’ tarkoitetaan yhteisöä, joka on kotimainen asetuksen (EY) N:o 2533/98 1 artiklan 4 kohdassa tarkoitetulla tavalla;

20) ’työpäivällä’ tarkoitetaan mitä tahansa muuta päivää kuin lauantaita, sunnuntaita tai yleistä vapaapäivää EKP:ssä tai asianomaisessa jäsenvaltiossa;

21) ’oikeushenkilötunnuksella’ tai ’LEI:llä’ tarkoitetaan oikeushenkilölle annettavaa ISO 17442 -standardin ( 6 ) mukaista aakkosnumeerista viitekoodia.

22) ’rahalaitoksella’ tarkoitetaan samaa kuin Euroopan keskuspankin asetuksen (EU) N:o 1071/2013 (EKP/2013/33) ( 7 ) 1 artiklan a alakohdan määritelmässä;

23) ’sijoitusrahastolla’ tarkoitetaan samaa kuin Euroopan keskuspankin asetuksen (EU) N:o 1073/2013 (EKP/2013/38) ( 8 ) 1 artiklan 1 alakohdan määritelmässä;

24) ’erityisyhteisöllä’ tarkoitetaan samaa kuin Euroopan keskuspankin asetuksen (EU) N:o 1075/2013 (EKP/2013/40) ( 9 ) 1 artiklan 1 alakohdan määritelmässä;

25) ’maksuliiketilastojen kannalta merkittävillä laitoksilla’ (PSRI) tarkoitetaan Euroopan parlamentin ja neuvoston direktiivin (EU) 2015/2366 ( 10 ) 4 artiklassa määriteltyjä maksupalveluntarjoajia sekä maksujärjestelmäoperaattoreita, jotka määritellään oikeushenkilöiksi, jotka ovat oikeudellisesti vastuussa maksujärjestelmän operoinnista;

26) ’vakuutuslaitoksella’ tarkoitetaan samaa kuin Euroopan keskuspankin asetuksen (EU) N:o 1374/2014 (EKP/2014/50) ( 11 ) 1 artiklan 1 alakohdan määritelmässä;

27) ’tietoattribuutilla’ tarkoitetaan näiden suuntaviivojen liitteissä I ja II vahvistettujen tietoaineistojen osalta raportoitavia tietoattribuutteja;

▼M1

28) ’eläkerahastolla’ tarkoitetaan samaa kuin Euroopan keskuspankin asetuksen (EU) 2018/2013 (EKP/2013/2) ( 12 ) 1 artiklan 1 alakohdan määritelmässä;

29) ’euromääräisten markkinoiden lyhyellä korolla’ tarkoitetaan samaa kuin Euroopan keskuspankin suuntaviivojen (EU) 2019/1265 (EKP/2019/19) ( 13 ) 2 artiklan 2 alakohdan määritelmässä;

30) ’rahoittajalla’ tarkoitetaan samaa kuin ’rahoittavalla yrityksellä’ Euroopan parlamentin ja neuvoston direktiivin (EU) 2016/2341 ( 14 ) 6 artiklan 3 alakohdan määritelmässä;

31) ’eläkkeiden hallinnoijalla’ tarkoitetaan samaa kuin asetuksen (EU) N:o 549/2013 liitteessä A olevassa 5.185 kohdassa;

32) ’luottamuksellisella tilastotiedolla’ tarkoitetaan samaa kuin asetuksen (EY) N:o 2533/98 1 artiklan 12 alakohdan määritelmässä.

▼B







II LUKU

RIAD-TIETOKANTAA SEKÄ YHTEISÖJÄ KOSKEVIEN VIITETIETOJEN TALLENTAMISTA, YLLÄPITOA, OIKAISEMISTA JA TOIMITTAMINEN KOSKEVAT YLEISET SÄÄNNÖKSET

3 artikla

RIAD-hubien perustaminen

1. Jokaisen kansallisen keskuspankin on perustettava paikallinen RIAD-hubi, joka toimii yhteisöjen viitetietojen ja niiden ryhmärakenteiden paikallisena tieto- ja asiantuntijakeskuksena – myös teknisten operaatioiden osalta.

2. Paikallisten RIAD-hubien on suoritettava seuraavat tehtävät: a) asianomaisen jäsenvaltion ainoana yhteyspisteenä toimiminen kaikkien viitetietoja koskevien asioiden osalta RIAD-tietokantaan liittyen, b) toiminnan yhteensovittaminen mahdollisuuksien mukaan muiden kansallisten toimivaltaisten viranomaisten kanssa kansallisella tasolla, RIAD-tietokannan keskushubin sekä EKPJ:n muiden hubien kanssa, jotta varmistetaan kaikkia RIAD-tietokantaan kirjattuja kotimaisia yhteisöjä koskevien viitetietojen tarkkuus, oikea-aikaisuus ja johdonmukaisuus, sekä c) yhteisöjä koskevien tunnisteiden yhdenmukaisen käytön varmistaminen muissa tietokannoissa mahdollisuuksien mukaan, jotta mahdollistetaan eri tietoaineistojen yhdistäminen ja synkronointi.

3. EKP:n on perustettava RIAD-tietokannan keskushubi, jonka on suoritettava seuraavat tehtävät: a) paikallisten RIAD-hubien työn koordinointi, b) RIAD-tietokannan hallintokehyksen valvominen näiden suuntaviivojen mukaisesti ja tarvittaessa muutosten ehdottaminen tilastokomitealle, c) tietojen laadun verifiointi ja d) sellaisia yhteisöjä koskevia viitetietojen hallinnointi, joiden kotimaa on kolmansissa maissa.

4 artikla

Viitetietojen kirjaaminen RIAD-tietokantaan

1. Kansallisten keskuspankkien on toteutettava kaikki mahdolliset toimenpiteet kirjatakseen täsmällisesti kaikki merkitykselliset yhteisöt RIAD-tietokantaan, ja niiden on viitattava johdonmukaisesti tällaisiin yhteisöihin niille annetulla RIAD-koodilla niiden kotimaasta riippumatta.

2. Kansallisten keskuspankkien on ylläpidettävä viitetietoja jäsenvaltionsa kotimaisista yhteisöistä, ja varmistettava mahdollisimman pitkälle niiden täsmällinen kirjaaminen RIAD-tietokantaan EKP:n kansallisille keskuspankeille toimittamien ennalta määritettyjen aikataulujen mukaisesti. Yhteisöä koskevat viitetiedot sisältävät erityisesti sen nimen, oikeushenkilötunnuksen (LEI) tai jonkin muun merkityksellisen tunnisteen, institutionaalisen sektorin ja kotimaan sekä muut pakolliset viitetietojen tietoattribuutit, jotka on lueteltu liitteissä I ja II.

3. EKP:n on mahdollisuuksien mukaan hallinnoitava sellaisten yhteisöjen viitetietoja, joiden kotimaa on kolmansissa maissa. EKP voi joidenkin unionin ulkopuolisten alueiden osalta ottaa käyttöön kahdenvälisiä järjestelyjä suoraan tiettyjen kansallisten keskuspankkien kanssa esim. liiketoiminnan asiantuntemukseen ja kielitaitoon liittyvistä syistä.

4. Toimivaltaisten kansallisten keskuspankkien on käytettävä kaikkia kansallisella tasolla saatavillaan olevia tietoja varmistaakseen mahdollisimman pitkälle sen, että kaikkia RIAD-tietokantaan kirjattuja merkityksellisiä kotimaisia yhteisöjä koskevat viitetiedot ovat täydellisiä, täsmällisiä ja ajantasaisia. Kansalliset keskuspankit voivat käyttää tätä tarkoitusta varten kaikkia saatavillaan olevia, asianmukaisina pitämiään tiedonlähteitä sillä edellytyksellä, että tällaisia tietoja voidaan käyttää asetuksessa (EY) N:o 2533/98 vahvistettuun tarkoitukseen ja siinä säädetyssä laajuudessa ja, soveltuvissa tapauksissa, sillä edellytyksellä, että luottamuksellisuus säilytetään kyseisen asetuksen 8 artiklan mukaisesti.

5. RIAD mahdollistaa yhdestä tai useammasta lähteestä saatujen yhteisöjä koskevien tietojen ja yksittäisten merkityksellisten tietoattribuuttien käsittelyn. Jos keskenään ristiriitaisia lähteitä on kaksi tai useampia, merkitykselliset tietolähteet asetetaan täydennyssäännön mukaiseen tärkeysjärjestykseen. Toimivaltaisen kansallisen keskuspankin on joko hyväksyttävä tämä vakiotäydennyssääntö tai päätettävä itse merkityksellisten tietolähteiden tärkeysjärjestyksestä. Jos toimivaltainen kansallinen keskuspankki vahvistaa erilaisen tärkeysjärjestyksen, sen on kirjattava se RIAD-tietokantaan, ja EKP:n on hyväksyttävä uusi tärkeysjärjestys. Toimivaltainen kansallinen keskuspankki voi vahvistaa kunkin tietoattribuutin osalta eri täydennyssäännön, ja se voi muuttaa sääntöä ajan myötä, jos se pitää sitä asianmukaisena. Kansalliset keskuspankit voivat RIAD-tietokannan keskushubin välityksellä pyrkiä sopimaan EKP:n kanssa mistä tahansa luokittelukysymyksestä, jonka joko EKP tai kansalliset keskuspankit pitävät mahdollisesti kiistanalaisina, erityisesti rahalaitossektoriin liittyen.

6. Ellei toisin säädetä asetuksen (EY) N:o 45/2001 vaatimuksissa, joiden mukaisesti kaikki henkilötiedot on käsiteltävä RIAD-tietokannassa, kansalliset keskuspankit eivät saa poistaa RIAD-tietokantaan kirjattuja yhteisöjä; näin varmistetaan, että yhteisöstä ja sen elinkaaresta löytyy merkintä. EKP:n on vahvistettava menettely tosiseikkoja koskevien virheiden korjaamiseksi ja annettava se kansallisten keskuspankkien saataville.

7. Toimivaltaisten kansallisten keskuspankkien ei voida katsoa olevan vastuussa siitä, että jokin toinen EKPJ:n keskuspankki käyttää tietoja väärin.

5 artikla

RIAD-koodin ja tunnisteiden antaminen ja hallinnointi

1. Toimivaltaisten kansallisten keskuspankkien on annettava RIAD-tunnus jokaiselle kotimaiselle yhteisölle, kun se kirjataan ensi kertaa RIAD-tietokantaan. Kansallinen keskuspankki tai EKP voi antaa väliaikaisen RIAD-koodin ulkomaisille yhteisöille, joita ei ole vielä yksilöity RIAD-tietokannassa. RIAD-koodin ja väliaikaisen RIAD-koodin on oltava EKP:n kansallisten keskuspankkien saataville antaman vaaditun formaatin mukainen.

2. Kansallisten keskuspankkien on varmistettava, että jokainen RIAD-koodi, jonka ne antavat, on yksilöllinen – eli liittyy ainoastaan yhteen yhteisöön – eikä vaihdu ajan kuluessa. Yhteisöt on kirjattava RIAD-tietokantaan yksilöllisesti RIAD-koodilla, jotta varmistetaan että tietojenvaihto ja viestintäjärjestelyt RIAD-tietokannan ja EKPJ:n välillä sekä RIAD-tietokannan ja YVM:n välillä ovat sujuvia.

3. Jos yhteisöjä kirjataan väliaikaisella RIAD-koodilla, toimivaltaisten kansallisten keskuspankkien on arvioitava mahdollisia päällekkäisiä koodeja ja annettava RIAD-tunnus viimeistään mahdollisia päällekkäisiä koodeja koskevan, RIAD tietokannan automaattisesti laatiman luettelon vastaanottamispäivämäärän jälkeen seuraavan toisen kuukauden viimeisenä työpäivänä.

4. RIAD-tietokannassa olevien kansainvälisten organisaatioiden osalta EKP antaa RIAD-koodin ja hallinnoi tarvittavia viitetietoja.

5. RIAD-tietokantaan kirjatuilla yhteisöillä voi olla useita tunnisteita tai ”alias-koodeja”. Kun kansalliset keskuspankit ilmoittavat tietoja tietoattribuutista, niiden on kirjattava tunnistetyyppi (tai sen kuvaus, jos se sallitaan, kun tunnistetyyppi ei sisälly tunnistetyyppien ennalta määritettyyn luetteloon RIAD-tietokannassa) ja vastaava koodi. Kansallisten keskuspankkien on myös varmistettava, että tällaiset tiedot raportoidaan RIAD-tietokantaan EKP:n kansallisten keskuspankkien saataville antaman vaaditun formaatin mukaisesti.

6 artikla

Demografisten tapahtumien, sektorivaihdosten ja yritysten toimenpiteiden kirjaaminen RIAD-tietokantaan

1. Toimivaltaisten kansallisten keskuspankkien on mahdollisuuksien mukaan kirjattava kaikki demografiset tapahtumat, jotka liittyvät yhteisöihin, joiden viitetietoja kirjataan RIAD-tietokantaan. Näitä tapahtumia ovat seuraavat:

a) yhteisön perustamispäivä;

b) yhteisön lakkauttamispäivä;

c) päivämäärä, jona yhteisö muuttuu epäaktiiviseksi.

2. Toimivaltaisten kansallisten keskuspankkien on mahdollisuuksien mukaan ilmoitettava tietoattribuuttien luomisesta tai niihin liittyvistä päivityksistä, ja liitettävä ilmoitukseen vastaava arvojen voimassaolojakso.

3. Toimivaltaisten kansallisten keskuspankkien on ilmoitettava kaikista päivityksistä, jotka liittyvät yhteisön sektorin uudelleenluokitteluun liitteen I mukaisesti joko heti kun ne saavat tiedon muutoksesta tai päivittäin, jos muutos koskee rahalaitoksen uudelleenluokittelua, jos muusta kuin rahalaitoksesta tulee rahalaitos tai rahalaitoksesta tulee muu kuin rahalaitos.

Toimivaltaisten kansallisten keskuspankkien on toimitettava EKP:lle kirjallinen selitys kaikista viivästyksistä, joita sattuu rahalaitoksen uudelleenluokittelun ja sen RIAD-tietokantaan kirjaamisen välillä.

4. Toimivaltaisten kansallisten keskuspankkien on mahdollisuuksien mukaan ilmoitettava kaikista yrityksen toimista, jotka vaikuttavat yhteisön asemaan, kuten yhteisön perustamisesta, muuttumisesta (esim. kun yhteisöstä tulee epäaktiivinen) tai lakkauttamisesta.

Toimivaltaisten kansallisten keskuspankkien on liitteessä I lueteltujen kotimaisten yhteisöjen osalta ilmoitettava seuraavista yrityksen toimenpiteistä RIAD-tietokantaan heti kun ne saavat tiedon niistä VI luvussa vahvistetun aikataulun mukaisesti:

a) sulautuminen perustamalla uusi yhtiö, kuten määritellään Euroopan parlamentin ja neuvoston direktiivin (EU) 2017/1132 ( 15 ) 90 artiklassa;

b) hankkimalla tapahtuva sulautuminen, kuten määritellään direktiivin (EU) 2017/1132 89 artiklassa;

c) hankkimalla tapahtuva jakautuminen, kuten määritellään direktiivin (EU) 2017/1132 136 artiklassa;

d) uusia yhtiöitä perustamalla tapahtuva jakautuminen, kuten määritellään direktiivin (EU) 2017/1132 155 artiklassa;

e) tytäryhtiön luovutus.

7 artikla

Ylläpito- ja tarkistuspolitiikka

Kansallisten keskuspankkien on mahdollisuuksien mukaan varmistettava, että kaikkia tietoattribuutteja ylläpidetään ja pidetään ajan tasalla jatkuvasti. Ylläpito sisältää oikea-aikaisten ja tehokkaiden tarkistuksen tekemisen tietoattribuutteihin.

8 artikla

Toimitustapa

1. Prosessia, jonka mukaisesti tietoja tallennetaan RIAD-tietokantaan, kuvataan tiedonsiirto-ohjeissa, joihin kansallisilla keskuspankeilla on pääsy. Kansallisten keskuspankkien on tallennettava tiedot joko normaalin EKPJ-palvelun välityksellä tai sähköisesti tehtävillä päivityksillä.

2. Ennen tietojen lähettämistä RIAD-tietokantaan kansalliset keskuspankit tekevät oikeellisuustarkistuksia varmistaakseen, että merkitykselliset tiedot ovat tiedonsiirto-ohjeiden mukaisia. Kansallisilla keskuspankeilla tulee olla käytössä riittävät tarkistuskeinot toiminnallisten virheiden minimoimiseksi ja RIAD-tietokantaan kirjattavien tietojen tarkkuuden ja johdonmukaisuuden varmistamiseksi.

3. Jos kansalliset keskuspankit eivät pääse RIAD-tietokantaan teknisen virheen vuoksi, niiden on käytettävä tätä varten suunniteltua varajärjestelmää tai toimitettava tiedot sähköpostitse seuraavaan osoitteeseen: RIAD-Support@ecb.europa.eu. Kansallisten keskuspankkien on suojeltava sähköpostitse lähetettyjen tietojen luottamuksellisuutta asetuksen (EY) N:o 2533/98 8 artiklan mukaisesti.

4. Kansalliset keskuspankit voivat käyttää tietoja lähettäessään kansallisia kirjaimistojaan, mikäli käytössä ovat latinalaiset aakkoset. Vastaanottaessaan tietoja EKP:ltä RIAD-järjestelmän välityksellä kansalliset keskuspankit käyttävät Unicode-järjestelmää (UTF-8), jotta kaikki erikoismerkit näkyvät asianmukaisesti.

9 artikla

Tallennus- ja virhevahvistukset

Kun RIAD-tietokantaan kirjataan uusia tietoja, otetaan automaattisesti käyttöön tarkistuksia, joilla varmistetaan toimitettujen tietojen laatu sovittujen standardien ja validointisääntöjen mukaisesti. EKP:n on toimitettava kansallisille keskuspankeille välittömästi takaisin vahvistusviesti, joka sisältää:

a) tietojen vastaanottovahvistuksen, joka sisältää yhteenvedon päivityksistä, jotka on käsitelty ja tallennettu onnistuneesti asianomaiseen tietoaineistoon; ja/tai

b) virhevahvistuksen, joka sisältää yksityiskohtaiset tiedot päivityksistä ja oikeellisuustarkistuksista, jotka ovat epäonnistuneet.

Saatuaan virhevahvistuksen kansallisten keskuspankkien on ryhdyttävä viipymättä toimiin korjattujen tietojen toimittamiseksi.







III LUKU

LUOTTAMUKSELLISUUS

10 artikla

Tietoattribuuttien arvojen luottamuksellisuus

▼M1

1. Asetuksen (EY) N:o 2533/98 8 artiklassa vahvistettujen salassapitojärjestelyjen mukaisesti luottamuksellisia viitetietoja ei julkaista. Tilastotietoja, jotka on otettu lähteistä, jotka ovat yleisön saatavilla kansallisen lainsäädännön mukaisesti, ei pidetä luottamuksellisina, ja oikeushenkilöt, joihin tiedot liittyvät, julkaisevat yleensä RIAD-tietokantaan kirjatut tiedot. Jos viitetietojen keruu ei perustu EJRK:n tilastointisäännöstöön, tällaisiin tietoihin sovelletaan tietoihin sovellettavia luottamuksellisuussääntöjä. Näihin kuuluvat esim. muut kuin tilastolliset säännöstöt, joiden nojalla tiedot on kerätty, sekä sopimukset tiedot keränneen asianomaisen yhteisön kanssa.

2. Kansalliset keskuspankit ilmoittavat yhteisöä kuvaavan jokaisen tietoattribuutin arvon luottamuksellisuuden valitsemalla yhden seuraavista ennalta määritellyistä arvoista:

a) ”F”, tarkoittaa vapaata eli ei ole luottamuksellinen ja voidaan julkaista,

b) ”N” tarkoittaa, että tietoattribuutti voidaan antaa ainoastaan EKPJ:n ja sellaisten laitosten käyttöön, joiden osalta on käytössä yhteisymmärryspöytäkirja, eli tieto ei ole tarkoitettu ulkoiseen jakeluun,

c) ”C” tarkoittaa luottamuksellisia tilastotietoja tai tietoja, joiden keruu ei alun perin perustu EJRK:n tilastosäännöstöön ja joihin sovelletaan luottamuksellisuuteen liittyviä rajoituksia, tai

d) ”R” tarkoittaa, että 2 kohdan b alakohdan mukaisesti sallittujen käyttötarkoitusten lisäksi tietoattribuutti voidaan antaa kyseisen tiedon antaneelle tiedonantajalle ja, jollei luottamuksellisuuteen liittyvät rajoitukset ole esteenä, muille tiedonantajille;käyttö on siis rajoitettua.

3. EKP:n on käsiteltävä toimitettuja tietoja asianmukaisesti niiden luottamuksellisuutta suojaten, joten EKP ei saa julkaista tietoja, joissa on merkintä ”C”, ”N” tai ”R”. EKP voi kuitenkin julkistaa tai jakaa kokoluokkajaottelun määrällisten tietojen osalta, joissa on merkintä ”C”, ”N” tai ”R”.

4. Oikeushenkilötunnuksella (LEI) sekä kaikilla julkisesti käytettävillä tunnuksilla, hallinnolliset tunnukset mukaan luettuina, on aina arvo ”F”.

▼B

5. Seuraavilla tietoattribuuteilla on aina arvo ”F”, kun kyseessä ovat yhteisöt, joilla on oikeushenkilötunnus:

a) nimi,

b) osoite.

▼M1

6. Seuraavilla tietoattribuuteilla on aina arvo ”F”, kun kyseessä ovat yhteisöt, jotka on lueteltu liitteessä I, ja ”F”, ”R” tai ”N” kun kyseessä on yhteisöt, joiden tietoattribuutit on lueteltu liitteessä II:

a) nimi;

b) institutionaalinen sektori.

▼B







IV LUKU

TIETOJEN LAADUNVALVONTA

11 artikla

Tietojen laatu ja synkronointi

1. Kansallisten keskuspankkien on seurattava kaikkia EKP:lle toimitettavia tietoja ja varmistettava niiden laatu EKP:n verkkosivuilla julkaistujen tilastojen hallinnointia ja laatua koskevien periaatteiden mukaisesti, sanotun kuitenkaan rajoittamatta asetukseen (EY) N:o 2533/98 ja asetukseen (EU) N:o 1071/2013 (EKP/2013/33) perustuvia EKP:n tarkastusoikeuksia.

2. Tietoaineistojen suunnitellun yhdistämisen vuoksi kansallisten keskuspankkien on varmistettava, että viitetiedot ovat riittäviä, täydellisiä ja johdonmukaisia. Kansallisten keskuspankkien on erityisesti mahdollisuuksien mukaan varmistettava eri tietoaineistoissa käytettyjen viitetietojen synkronointi.

3. Jos vallitsee toisistaan poikkeavia näkemyksiä, jotka koskevat esimerkiksi yhteisöjen yksilöintiä tai luokittelua taikka muita asioita, jotka heikentävät tietojen laadunvalvontaa, EKP:n on tehtävä päätös kuultuaan EKPJ:n tilastokomiteaa.

4. EKPJ:n tilastokomitean on vahvistettava menettelyt tietojen laadunvarmistusta varten, mukaan lukien RIAD-tietokannan laaturaportti, vuoden kuluessa näiden suuntaviivojen antamisesta. Sen on tämän jälkeen tarkasteltava menettelyjä säännöllisesti kolmen vuoden välein.







V LUKU

YHTEISTYÖ MUIDEN VIRANOMAISTEN KUIN KANSALLISTEN KESKUSPANKKIEN KANSSA

12 artikla

Yhteistyö muiden viranomaisten kuin kansallisten keskuspankkien kanssa

1. Jos lähteet, joista on peräisin osa II, VI ja VII luvussa tarkoitetuista tiedoista tai kaikki tällaiset tiedot kuuluvat muiden kansallisten viranomaisten kuin kansallisten keskuspankkien toimivaltaan, kansallisten keskuspankkien on pyrittävä luomaan pysyviä yhteistyöjärjestelyjä näiden viranomaisten kanssa varmistaakseen EKP:n standardien mukaisen tiedonsiirron erityisesti tietojen laadun ja luottamuksellisuuden osalta ja näissä suuntaviivoissa vahvistettujen vaatimusten mukaisen tiedonsiirron, ellei samaa lopputulosta ole jo saavutettu voimassa olevan kansallisen lainsäädännön avulla. Tällaiset järjestelyt voivat tarvittaessa olla kansallisten tilastolaitosten, kansallisten toimivaltaisten viranomaisten tai muiden kansallisten viranomaisten kanssa tehtyjen yhteisymmärryspöytäkirjojen muodossa.

2. Jos kansallinen keskuspankki ei kykene tämän yhteistyön kuluessa noudattamaan II, VI ja VII luvussa vahvistettuja vaatimuksia sen vuoksi, että kansallinen viranomainen ei toimita kansalliselle keskuspankille tarvittavia tietoja, EKP:n ja kansallisen keskuspankin on tarkasteltava asiaa yhdessä kyseisen kansallisen viranomaisen kanssa varmistaakseen sen, että tiedot toimitetaan sovellettavien laatustandardien mukaisesti ja oikea-aikaisesti.

3. Jos muut kansalliset viranomaiset kuin kansalliset keskuspankit ovat luottamuksellisiksi merkittyjen tilastotietojen lähteenä, EKP:n on käytettävä tällaisia tietoja asetuksen (EY) N:o 2533/98 mukaisesti.







VI LUKU

YHTEISÖJÄ KOSKEVIEN VIITETIETOJEN KIRJAAMISTA KOSKEVAT ERITYISSÄÄNNÖKSET

13 artikla

Yhteisöjä koskevien luettelojen julkaiseminen

EKP:n on julkaistava yhteisöjä koskevia luetteloita:

a) siinä määrin ja sillä tavoin kuin tässä luvussa mainituissa tilastoasetuksissa sallitaan; ja

b) asetuksen (EU) N:o 549/2013 liitteessä A määritellyn institutionaalisten sektorien luokittelun mukaisesti.

14 artikla

Rahalaitoksia koskevien viitetietojen kirjaaminen

1. Jotta voitaisiin laatia asetuksen (EU) N:o 1071/2013 (EKP/2013/33) 4 artiklassa tarkoitettu rahalaitosluettelo ja ylläpitää sitä, kansallisten keskuspankkien on kirjattava näiden suuntaviivojen liitteessä I olevissa 1 ja 2 osassa täsmennetyt tietoattribuutit RIAD-tietokantaan määrätyin aikavälein.

2. Kansallisen keskuspankin on kirjattava RIAD-tietokantaan, jos rahalaitosluettelossa olevan laitoksen rahoituksenvälitystoiminta on rajoitettua, esimerkiksi talletusten vastaanottamisen tai lainanannon osalta, varsinkin ennen likviditointia ja/tai poistamista rahalaitossektorilta.

3. EKP voi aika ajoin pyytää lisätietoja asianomaiselta kansalliselta keskuspankilta, ja asianomaisen kansallisen keskuspankin on viivytyksettä toimitettava pyydetyt tiedot, jotta EKP kykenee seuraamaan, ovatko RIAD-tiedot sovellettavien rahalaitosten kansallisten luokitusten mukaisia.

4. Jos rahalaitos on sivukonttori, sen suhde ulkomaiseen päätoimipaikkaan on kirjattava RIAD-tietokantaan. Vastaavasti, jos rahalaitos on päätoimipaikka, sen suhteet muissa jäsenvaltioissa, joiden rahayksikkö on euro, sijaitseviin sivukonttoreihinsa on kirjattava RIAD-tietokantaan.

5. Kansalliset keskuspankit kirjaavat RIAD-tietokantaan rahalaitosten osalta liitteessä I olevissa 1 ja 2 osassa määritettyjen tietoattribuuttien päivitykset mahdollisuuksien mukaan heti, kun tapahtuu muutoksia rahalaitossektorilla tai olemassa olevien rahalaitosten tietoattribuuteissa. Jos tämä ei ole mahdollista, kansalliset keskuspankit toimittavat EKP:lle kirjallisen selvityksen siitä, miksi muutoksen ja siitä RIAD-tietokantaan tehdyn kirjauksen välillä on viive.

15 artikla

Sijoitusrahastoja koskevien viitetietojen kirjaaminen

1. Jotta voitaisiin laatia asetuksen (EU) N:o 1073/2013 (EKP/2013/38) 3 artiklassa tarkoitettu sijoitusrahastoluettelo ja ylläpitää sitä, kansallisten keskuspankkien on kirjattava näiden suuntaviivojen liitteessä I olevassa 1 ja 2 osassa täsmennetyt tietoattribuutit RIAD-tietokantaan määrätyin aikavälein.

2. Mahdolliset sijoitusrahastojen ja rahastoyhtiöiden sekä alirahaston ja sateenvarjorahaston väliset suhteet on kirjattava RIAD-tietokantaan.

3. Kansallisten keskuspankkien on ilmoitettava kaikki päivitykset sijoitusrahastojen osalta liitteessä I olevassa 1 ja 2 osassa määritettyihin tietoattribuutteihin erityisesti silloin, jos sijoitusrahastojen joukkoon tulee uusi laitos tai sijoitusrahastojen joukkoon kuuluva laitos lähtee siitä, ja kirjattava ne RIAD-tietokantaan vähintään vuosineljänneksittäin kahden kuukauden kuluessa vuosineljänneksen päättymisestä. Nettoarvo-tietoattribuutti päivitetään kuitenkin kaikkien sijoitusrahastojen osalta vuosittain kahden kuukauden kuluessa vuoden lopun viitepäivämäärästä.

16 artikla

Erityisyhteisöjä koskevien viitetietojen kirjaaminen

1. Jotta voitaisiin laatia asetuksen (EU) N:o 1075/2013 (EKP/2013/40) 3 artiklassa tarkoitettu erityisyhteisöluettelo ja ylläpitää sitä, kansallisten keskuspankkien on kirjattava näiden suuntaviivojen liitteessä I olevassa 1 ja 2 osassa täsmennetyt tietoattribuutit RIAD-tietokantaan säädetyin aikavälein.

2. Mahdolliset erityisyhteisöjen ja rahastoyhtiöiden sekä alullepanijoiden väliset suhteet on kirjattava RIAD-tietokantaan.

3. Kansallisten keskuspankkien on ilmoitettava kaikki päivitykset erityisyhteisöjen osalta liitteessä I olevassa 1 ja 2 osassa määritettyihin tietoattribuutteihin erityisesti silloin, jos erityisyhteisöjen joukkoon tulee uusi laitos tai erityisyhteisöjen joukkoon kuuluva laitos lähtee siitä, ja kirjattava ne RIAD-tietokantaan vähintään vuosineljänneksittäin 14 työpäivän kuluessa vuosineljänneksen päättymisestä.

17 artikla

Maksuliiketilastojen kannalta merkittäviä laitoksia koskevien viitetietojen kirjaaminen

Jotta voitaisiin laatia asetuksen (EU) N:o 1409/2013 (EKP/2013/43) ( 16 ) 5 artiklan 2 kohdassa tarkoitettu maksuliiketilastojen kannalta merkittäviä laitoksia koskeva luettelo ja ylläpitää sitä, kansallisten keskuspankkien on kirjattava näiden suuntaviivojen liitteessä I olevassa 1 osassa täsmennetyt tietoattribuutit RIAD-tietokantaan säädetyin aikavälein. Kansallisten keskuspankkien on ilmoitettava kaikki päivitykset näihin tietoattribuutteihin erityisesti silloin, jos maksuliiketilastojen kannalta merkittävien laitosten joukkoon tulee uusi laitos tai maksuliiketilastojen kannalta merkittävien laitosten joukkoon kuuluva laitos lähtee siitä, ja kirjattava ne, RIAD-tietokantaan kolmen kuukauden kuluessa vuoden päättymisestä vuoden lopun tilanteen mukaan.

18 artikla

Vakuutuslaitoksia koskevien viitetietojen kirjaaminen

1. Jotta voitaisiin laatia asetuksen (EU) N:o 1374/2014 (EKP/2014/50) 3 artiklassa tarkoitettu vakuutuslaitosluettelo ja ylläpitää sitä, kansallisten keskuspankkien on kirjattava näiden suuntaviivojen liitteessä I olevassa 1 ja 2 osassa täsmennetyt ominaisuudet RIAD-tietokantaan säädetyin aikavälein. Kansallisten keskuspankkien on ilmoitettava kaikki päivitykset näihin tietoattribuutteihin erityisesti silloin, jos vakuutuslaitosten joukkoon tulee uusi laitos tai vakuutuslaitosten joukkoon kuuluva laitos lähtee siitä, ja kirjattava ne RIAD-tietokantaan vähintään vuosineljänneksittäin kahden kuukauden kuluessa kunkin vuosineljänneksen päättymisestä.

2. Jos vakuutuslaitos on sivukonttori, sen suhde ulkomaiseen päätoimipaikkaan on kirjattava RIAD-tietokantaan. Vastaavasti, jos vakuutuslaitos on päätoimipaikka, sen suhteet muissa jäsenvaltioissa, joiden rahayksikkö on euro, sijaitseviin sivukonttoreihinsa on kirjattava RIAD-tietokantaan.

▼M1

18 a artikla

Eläkerahastoja koskevien viitetietojen kirjaaminen

1. Jotta voitaisiin laatia asetuksen (EU) 2018/231 (EKP/2018/2) 3 artiklassa tarkoitettu eläkerahastoluettelo ja ylläpitää sitä, kansallisten keskuspankkien on kirjattava näiden suuntaviivojen liitteessä I olevassa 1 ja 2 osassa täsmennetyt ominaisuudet RIAD-tietokantaan säädetyin aikavälein. Kansallisten keskuspankkien on ilmoitettava kaikki päivitykset näihin tietoattribuutteihin, erityisesti silloin, jos eläkerahastojen joukkoon tulee uusi laitos tai eläkerahastojen joukkoon kuuluva laitos lähtee siitä, ja kirjattava ne RIAD-tietokantaan vuosineljänneksittäin kolmen kuukauden kuluessa vuosineljänneksen päättymisestä neljännesvuosittaisten tietoattribuuttien osalta ja vuosittain kuuden kuukauden kuluessa vuoden päättymisestä vuosittaisten tietoattribuuttien osalta.

2. Toimittaessaan ensimmäisen luettelon eläkerahastoista, kansalliset keskuspankit kirjaavat RIAD-tietokantaan täydelliset neljännesvuosittaiset viitetiedot näiden suuntaviivojen liitteessä I olevassa 1 ja 2 osassa täsmennetyn mukaisesti viimeistään 2 päivänä lokakuuta 2019. Kansallisten keskuspankkien on kirjattava vuosittaiset attribuutit RIAD-tietokantaan viimeistään 31 päivänä maaliskuuta 2020.

3. Jos eläkerahasto on sivukonttori, sen suhde ulkomaiseen päätoimipaikkaan on kirjattava RIAD-tietokantaan. Vastaavasti, jos eläkerahasto on päätoimipaikka, sen suhteet muissa jäsenvaltioissa, joiden rahayksikkö on euro, sijaitseviin sivukonttoreihinsa on kirjattava RIAD-tietokantaan.

4. Mahdolliset eläkerahastojen ja rahastoyhtiöiden sekä rahoittajien väliset suhteet on kirjattava RIAD-tietokantaan, soveltuvin osin. Tässä artiklassa termillä ’rahastoyhtiö’ tarkoitetaan ’eläkkeiden hallinnoijia’ niiden tietojen osalta, jotka näiden yhteisöjen on raportoitava asetuksen (EU) 2018/231 (EKP/2018/2) mukaisesti.

▼M1

19 artikla

Tietoaineistojen säännöllinen julkaiseminen

EKP julkaisee jäljempänä luetellut tietoaineistot seuraavasti:

1. EKP tekee jokaisena työpäivänä klo 18.00 (Keski-Euroopan aikaa) mennessä jäljennöksen verkkosivuillaan olevasta rahalaitoksia koskevasta tietoaineistosta.

2. EKP tekee päivitysten toimittamisen määräaikaa seuraavana neljäntenä työpäivänä klo 18.00 (Keski-Euroopan aikaa) mennessä jäljennöksen verkkosivuillaan olevasta sijoitusrahastoja koskevasta tietoaineistosta.

3. EKP tekee päivitysten toimittamisen määräaikaa seuraavana toisena työpäivänä klo 18.00 (Keski-Euroopan aikaa) mennessä jäljennöksen verkkosivuillaan olevasta erityisyhteisöjä koskevasta tietoaineistosta.

4. EKP tekee päivitysten toimittamisen määräpäivän kuukautta seuraavan kuukauden viimeisenä työpäivänä klo 18.00 (Keski-Euroopan aikaa) mennessä jäljennöksen verkkosivuillaan olevasta maksuliiketilastojen kannalta merkittäviä laitoksia koskevasta tietoaineistosta.

5. EKP tekee päivitysten toimittamisen määräpäivän kuukautta seuraavana neljäntenä työpäivänä klo 18.00 (Keski-Euroopan aikaa) mennessä jäljennöksen verkkosivuillaan olevasta vakuutuslaitoksia koskevasta tietoaineistosta.

6. EKP tekee päivitysten toimittamisen määräpäivän kuukautta seuraavana neljäntenä työpäivänä klo 18.00 (Keski-Euroopan aikaa) mennessä jäljennöksen verkkosivuillaan olevasta eläkerahastoja koskevasta tietoaineistosta.

Kussakin tapauksessa asianomainen tietoaineisto on tilastotietojen raportointia koskevassa asianomaisessa asetuksessa tarkoitettu yhteisöjen luettelo, eriteltynä kyseessä olevan yhteisön tyypin mukaan.

▼B







VII LUKU

YHTEISÖJÄ KOSKEVAT MERKITYKSELLISET VIITETIEDOT JULKAISEMATTOMIEN TIETOAINEISTOJEN JA RYHMIEN OSALTA

20 artikla

Yhteisöjä koskevat merkitykselliset viitetiedot julkaisemattomien tietoaineistojen osalta

Niiden tietojen lisäksi, joita tarvitaan julkaistujen yhteisölistojen osalta, myös julkaisemattomissa lisätietoaineistoissa käytetään yhteisöjä koskevia viitetietoja. Liitteessä II esitetään katsaus tietoattribuuteista, jotka ovat merkityksellisiä näiden tietoaineistojen kannalta. Jäljempänä 21–28 artiklassa täsmennetään liitteessä I mainittujen tietoattribuuttien raportoinnin edellytykset. Kansallisten keskuspankkien on erityisesti varmistettava viitetietojen kattavuus ja johdonmukaisuus eri tietoaineistoissa.

21 artikla

Yksittäisiä tase-eriä (”iBSI”) ja yksittäisiä rahalaitoskorkoja (”iMIR”) koskevat tilastot

Toimivaltaisten kansallisten keskuspankkien on varmistettava, että tiedot euroalueen luottolaitosten paneelista, jota koskevat yksittäisiä tase-eriä tai yksittäisiä rahalaitoskorkoja koskevat tiedot kansallisten keskuspankkien on ilmoitettava EKP:lle suuntaviivojen EKP/2014/15 mukaisesti, kirjataan täsmällisesti RIAD-tietokantaan. EKP:n on ilmoitettava kansallisille keskuspankeille paneelin kokoonpanosta. Kansalliset keskuspankit tekevät tarvittavat muutokset RIAD-tietokantaan kirjattuihin tietoihin, jos paneelin koostumus muuttuu.

▼M1

22 artikla

Viitetiedot, jotka ovat merkityksellisiä asetuksen (EU) N:o 1333/2014 (EKP/2014/48) kannalta

1. Toimivaltaisten kansallisten keskuspankkien on varmistettava, että RIAD-tietokantaan kirjataan viitetiedot yhteisöistä, joilla on oikeushenkilötunnus (LEI) ja jotka ovat merkityksellisiä asetuksen (EU) N:o 1333/2014 (EKP/2014/48) kannalta. Asetuksen (EU) N:o 1333/2014 (EKP/2014/48) kannalta merkityksellisten tietojen osalta kansallisten keskuspankkien kirjaavat kaikki puuttuvat viitetiedot viiden työpäivän kuluessa siitä, kun EKP on ilmoittanut niistä. EKP ilmoittaa kansallisille keskuspankeille viikoittain mitkä viitetiedot ovat merkityksellisiä asetuksen (EU) N:o 1333/2014 (EKP/2014/48) kannalta. Toimivaltaisten kansallisten keskuspankkien on lisäksi päivitettävä asetuksen (EU) N:o 1333/2014 (EKP/2014/48) kannalta merkitykselliset ja RIAD-tietokantaan kirjatut viitetiedot heti kun ne saavat tiedon yhden tai useamman tietoattribuutin muuttumisesta.

2. Euromääräisten markkinoiden lyhyt korko perustuu asetuksen (EU) N:o 1333/2014 (EKP/2014/48) mukaisesti raportoitavien tietojen alaerään Jos yhteisö, jolle on annettu oikeushenkilötunnus (LEI), on merkityksellinen euromääräisten markkinoiden lyhyen koron määrittämisen kannalta, kansalliset keskuspankit kirjaavat tämän yhteisön osalta RAD-tietokantaan Euroopan kansantalouden tilinpitojärjestelmän sektorien luokittelun sekä muut liitteessä II luetellut tietoattribuutit; kirjaus on tehtävä sen työpäivän aikana, jona EKP ilmoitti mitkä yhteisöt ovat merkityksellisiä euromääräisten markkinoiden lyhyen koron määrittämisen kannalta. EKP ilmoittaa kansallisille keskuspankeille päivittäin mitkä viitetiedot ovat merkityksellisiä euromääräisten markkinoiden lyhyen koron määrittämisen kannalta.

▼B

23 artikla

Vakuushallinnan kannalta merkitykselliset viitetiedot

Toimivaltaisten kansallisten keskuspankkien on varmistettava yhteisöjä koskevien, vakuushallinnan kannalta merkityksellisten viitetietojen laatu ja luotettavuus ja kirjattava RIAD-tietokantaan kaikki liitteessä II luetellut tällaisten yhteisöjen kannalta merkitykselliset tietoattribuutit, jotta toimivaltaiset kansalliset keskuspankit voivat asianmukaisesti tarkistaa, että rahapolitiikan vastapuolet ovat noudattaneet suuntaviivojen (EU) 2015/510 (EKP/2014/60) neljännessä osassa olevassa VIII osastossa vahvistettuja läheisiä sidoksia koskevia säännöksiä.

24 artikla

Velkasitoumuksia koskevan hallintajärjestelmän kannalta merkitykselliset viitetiedot

Toimivaltaisten kansallisten keskuspankkien on mahdollisuuksien mukaan kirjattava RIAD-tietokantaan kaikki liitteessä II luetellut tietoattribuutit velkasitoumuksia koskevan hallintajärjestelmän (Treasury Management System, TMS) kannalta merkityksellisten yhteisöjen osalta. EKP on vastuussa TMS-tunnisteen antamisesta velkasitoumuksia koskevan hallintajärjestelmän kannalta merkityksellisille yhteisöille.

25 artikla

SHSDB-tietokannan kannalta merkitykselliset viitetiedot

Toimivaltaisten kansallisten keskuspankkien on kirjattava RIAD-tietokantaan kaikki liitteessä II luetellut tietoattribuutit SHSDB-tietokannan kannalta merkityksellisistä vastapuolista Euroopan keskuspankin asetuksen (EU) 2016/1384 (EKP/2016/22) ( 17 ) ja suuntaviivojen (EKP/2013/7) ( 18 ) mukaisesti. Kansallisten keskuspankkien on varmistettava, että tällaiset yhteisöt linkitetään SHSDB-tietokantaan yhteisellä, pysyvällä yhteisötunnisteella, joka kattaa tällaiset yhteisöt kaikilla sektoreilla.

26 artikla

CSDB-tietokannan kannalta merkitykselliset viitetiedot

Kansallisten keskuspankkien on mahdollisuuksien mukaan kirjattava RIAD-tietokantaan kaikki liitteessä II luetellut tietoattribuutit sellaisista kotimaisista arvopaperien liikkeeseenlaskijoista, jotka kirjataan CSDB- tietokantaan suuntaviivojen EKP/2012/21 ( 19 ) mukaisesti. Kansallisten keskuspankkien on varmistettava, että tällaiset yhteisöt linkitetään CSDB-tietokantaan yhteisellä, pysyvällä yhteisötunnisteella, joka kattaa kaikki tällaiset yhteisöt kaikilla sektoreilla.

27 artikla

AnaCredit-tietokannan kannalta merkitykselliset viitetiedot

Kansallisten keskuspankkien on varmistettava, että asetuksen (EU) N:o 2016/867 (EKP/2016/13) ja suuntaviivojen (EU) 2017/2335 (EKP/2017/38) mukaisesti AnaCredit-tietokannan kannalta merkitykselliset vastapuolia koskevat viitetiedot kirjataan RIAD-tietokantaan. Liitteessä II on katsaus merkityksellisistä tietoattribuuteista, joita edellytetään kyseisen asetuksen ja kyseisten suuntaviivojen mukaisesti, mukaan lukien kaikkien kotimaisten vastapuolten yksilöllinen tunniste RIAD-tietokannassa.

28 artikla

Ryhmiä koskevien viitetietojen kirjaaminen

1. Kansallisten keskuspankkien on varmistettava suhteita koskevien sellaisten viitetietojen kirjaaminen, jotka ovat tarpeen tietojen raportoimiseksi SHSDB-tietokantaan asetuksen (EU) 2016/1384 (EKP/2016/22) mukaisesti, AnaCredit-tietokantaan asetuksen (EU) 2016/867 (EKP/2016/13) mukaisesti ja läheisten sidosten arvioimiseksi suuntaviivojen (EU) 2015/510 (EKP/2014/60) mukaisesti. Nämä tiedot suhteita koskevista viitetiedoista mahdollistavat ryhmärakenteiden dynaamisen kokoamisen järjestelmässä.

2. Kansallisten keskuspankkien on raportoitava tiedot pankkiryhmittymistä oikeudellisen yksikön tasolla, mukaan lukien kaikki yhteisöt (suora emoyhtiö tai suora tytäryhtiö), jotka kuuluvat euroalueen ulkopuolelle sijoittautuneeseen pankkiryhmittymään.

3. Kansalliset keskuspankit voivat raportoida EKP:lle tietoja yhteisöistä, joissa ei ole osake-enemmistöä.

4. Kansalliset keskuspankit voivat täydentää ryhmiä koskevia tietoja kirjaamalla mitä tahansa muuntyyppisiä ryhmittymän jäseniä ja ryhmittymästä riippuvaisia yhteisöjä, ja niiden on mahdollisuuksien mukaan pidettävä tiedot ajan tasalla.

5. Jos ryhmärakenteeseen kuuluvista yhteisöistä on ristiriitaisia tietoja, toimivaltaisen kansallisen keskuspankin tai toimivaltaisten kansallisten keskuspankkien on otettava huomioon ohjeet sen maan kansalliselta keskuspankilta, jossa ryhmittymän päätoimipaikka sijaitsee.







VIII LUKU

LOPPUSÄÄNNÖKSET

29 artikla

Yksinkertaistettu muutosmenettely

EKP:n johtokunta voi tehdä teknisiä muutoksia näiden suuntaviivojen liitteisiin edellyttäen, etteivät tällaiset muutokset vaikuta niiden perustana olevaan käsitteelliseen viitekehykseen tai jäsenvaltioiden varsinaisten tiedonantajien raportointirasitteeseen. Johtokunta ilmoittaa viipymättä tällaisista muutoksista EKP:n neuvostolle.

30 artikla

Voimaantulo

Nämä suuntaviivat tulevat voimaan päivänä, jona ne annetaan tiedoksi niiden jäsenvaltioiden kansallisille keskuspankeille, joiden rahayksikkö on euro.

31 artikla

Osoitus

Nämä suuntaviivat on osoitettu niiden jäsenvaltioiden kansallisille keskuspankeille, joiden rahayksikkö on euro.

▼M1









LIITE I

YHTEISÖTIETOREKISTERI (RIAD) – JULKAISTAVAT LUETTELOT

1 OSA

Tietoattribuutit, jotka on raportoitava julkaisutarkoituksia varten ylläpidettävistä tietoaineistoista







Tietoattribuutin nimike () Luettelot, joiden osalta merkityksellinen: Rahalaitokset (MFIs) Sijoitusrahastot (IFs) Erityisyhteisöt (FVCs) Maksuliiketilastojen kannalta merkittävät laitokset (PSRIs) () Vakuutuslaitokset (ICs) Eläkerahastot Laji Päivitystiheys Laji Päivitystiheys Laji Päivitystiheys Laji Päivitystiheys Laji Päivitystiheys Laji Päivitystiheys Tunnisteet (Identifiers) — RIAD-koodi (RIAD code) M d M q M q M a M q M q — Kansallinen tunniste (national identifier) — (jos saatavilla) M d O q M q M a M q M q — EGR-koodi (EGR code) O d O q — LEI (jos saatavilla) M d M q M q M a M q M q — BIC O d — ISIN:it (jos saatavilla) O m M q M q O q O q Nimi M d M q M q M a M q M q Kotimaa (Country of residence) M d M q M q M a M q M q Osoite (Address) (*1) M d O q O q M a M q M q Yhtiömuoto (Legal form) (*1) M d O q O q O a O q O q Noteerauksen merkki (Flag Listed) M d M q M q O a M q M q Valvonnan tyyppi (Type of supervision) M d M q M q M a M q M q Raportointivaatimukset (Reporting requirements) M d M q M q M a M q M q Toimiluvan muoto (Type of banking licence) M d O a Yhtiömuoto (Legal set-up) M q UCITS-merkki (Flag UCITS compliance) M q Alarahaston merkki (Flag Sub-fund) M q Arvopaperistamisen luonne (Nature of securitisation) M q Sijoitusrahastojen tyyppi (Type of Investment Funds) M q Sijoitusrahastojen sijoituspolitiikka (Investment policy for IFs) M q Eläkerahastojen tyyppi (Type of Pension Funds) M q ”On rahoitettu”-merkki (Flag ”Is sponsored”) M q Maksupalvelujen tarjoajan merkki (Flag Payment service provider (PSP)) M a Maksujärjestelmäoperaattorin merkki (Flag Payment system operator (PSO)) M a Pienen maksupalvelujen tarjoajan merkki (Flag small PSP) M a Maksupalvelujen tarjoajalle myönnetyn poikkeuksen merkki (Flag PSP derogation granted) M a Maksupalvelujen tarjoajan toimiluvan tyyppi (Type of PSP license) M a Maksupalvelujen tarjoajan maantieteellinen toiminta-alue (PSP geographical scope) M a Institutionaalinen sektori (Institutional sector) M d M q M q M a M q M q Institutionaalisen sektorin yksityiskohdat (Institutional sector details) M d M q M q M a M q M q Institutionaalisen sektorin kontrolli (Institutional sector control) M d M q M q M a M q M q NACE-koodi M d M q M q O a M q M q Maantieteellinen sijainti (Geographic location (NUTS)) (*1) M d O q O q M a M q M q Työntekijät kotimaa (Employment domestic) ((+)) O a O a O a O a O a O a Taseen loppusumma (EKP:n asetus) kotimaa (Balance sheet total (ECB Regulation) domestic) ((+)) M a O () a O a Nettovarallisuus kotimaa (Net assets domestic) ((+)) O a M a Bruttovakuutusmaksutulo kotimaa (Gross premiums written domestic) ((+)) M a Työntekijät yhteensä (Total employment) ((++)) O a O a O a O a O a O a Taseen loppusumma (Total balance sheet) ((++)) M a O a O a O () a O a Bruttovakuutusmaksutulo (Gross premiums written) ((++)) M a Perustamispäivä (Birth date) O d O q O q O a O q O q Lakkauttamispäivä (Closure date) M d M q M q M a M q M q ”Epäaktiivinen”-merkki (Flag ”Is Inactive”) M d M q M q M a M q M q ”Likvidaation kohteena”-merkki (Flag ”Is under liquidation”) M d O q M q M a M q O q Vaaditut vastapuolet (Required counterparties) Erityisyhteisön alullepanija (Originator of FVC) M q Rahastoyhtiö (Management company) (tarvittaessa) M q M q M () q Pääkonttori (Headquarters) (tarvittaessa) M d M q M q (+) pl. ulkomaiset sivukonttorit (tai päätoimipaikat). (++) ml. ulkomaiset sivukonttorit (tarvittaessa). (*1) tarvittaessa. (3) On huomattava, että maksutilastojen kannalta merkittävien laitosten luettelo voi olla rahalaitosluettelon kanssa päällekkäinen. (4) Tämä tulisi raportoida vähintään yhdestä muuttujasta tiedonkeruujärjestelmän mukaan. (5) Tämä attribuutti viittaa eläkkeiden hallinnoijiin niiden tietojen osalta, jotka nämä yhteisöt raportoivat asetuksen (EU) 2018/231 (EKP/2018/2) Merkitys: M (pakollinen), O (vapaaehtoinen), tyhjä (ei sovellettavissa). Raportointitiheys: a (vuosittain), q (neljännesvuosittain), m (kuukausittain), d (päivittäin/ aina muutoksen tapahtuessa). Määräaika: vuosittaisille tiedoille (ellei muualla toisin mainittu) yksi kuukausi viitepäivän jälkeen.

2 OSA

Yhteisöjen välisten suhteiden lajit







Laji Päivitystiheys 1. Yrityksen sisäiset suhteet Oikeudellisen yksikön (oikeudellisten yksiköiden) ja yrityksen välinen suhde O — 2. Yritysryhmittymien sisäiset suhteet Oikeudellisten yksiköiden välinen määräysvaltasuhde M () q (Osake-enemmistöön perustumaton) omistajuussuhde oikeudellisten yksiköiden välillä O q 3. Muut suhteet Alkuunpanijan ja sen erityisyhteisön välinen yhteys M q Hallinnointiyhtiön ja sen eritysyhteisön/sijoitusrahaston/eläkerahaston välinen yhteys () (*1) M q Ulkomaisen sivukonttorin ja sen kotimaisen päätoimipaikan välinen yhteys M q () Kotimaisen sivukonttorin ja sen ulkomaisen päätoimipaikan välinen yhteys M q Alirahaston ja sateenvarjorahaston välinen yhteys (*1) M q Yhteisön ja sen ylimmän emoyhtiön välinen yhteys () (*1) M m Eläkerahaston ja sen rahoittajan välinen yhteys (*1) O q (1) koskee vain ”pankkiryhmittymiä”, joiden päätoimipaikka on euroalueella, ja vastapuolia, joita tarkoitetaan asetuksessa (EU) 2016/867 (EKP/2016/13); muuten vapaaehtoinen. (2) vähintään neljännesvuosittain sektorin mukaan. (3) vain yksityiskohtaisia analyyttisiä luottotietoja koskevan yhteisen tietokannan (AnaCredit) kannalta merkitykselliset yhteisöt. (4) pl. itsehallinnolliset yhteisöt. (*1) tarvittaessa.









LIITE II

YHTEISÖTIETOREKISTERI (RIAD) – LUETTELOT, JOITA EI JULKAISTA

Tietoattribuutit, jotka on ilmoitettava tietoaineistoista näiden suuntaviivojen VII luvussa tarkoitetun niitä koskevan oikeudellisen kehyksen mukaisesti







Tietoattribuutin nimike Yksittäiset tasetilastot ja rahalaitostilastot (iBSI-iMIR) Asetus (EU) 1333/2014 (EKP/2014/48) ja euromääräisten markkinoiden lyhyt korko Yhteisöt, joilla on merkitystä vakuushallinnan kannalta Velkasitoumuksia koskeva hallintajärjestelmä (TMS) Arvopaperien omistusta koskevien tilastojen tietokanta (SHSDB) (1) Keskitetty arvopaperitietokanta (CSDB) Yksityiskohtaisia analyyttisiä luottotietoja koskeva yhteinen tietokanta (AnaCredit) (2) Oikeushenkilötunnukset (Entity Identifiers) — RIAD-koodi (RIAD code) x x x x x x x — LEI-tunnus ((*1)) x x x x x — Kansalliset tunnisteet (National identifiers) ((*1)) x x x x — Muut tunnisteet (Other Identifiers) x x x x x Instrumenttien tunnisteet (Instrument Identifiers) — ISIN x x Nimi (Name) x x x x x x x Kotimaa (Country of residence) x x x x x x x Osoite (Address) x Yhtiömuoto (Legal form) x Institutionaalinen sektori (Institutional sector) x x x x x x x Institutionaalisen sektorin yksityiskohdat (Institutional sector details) x x x x x x x Institutionaalisen sektorin kontrolli (Institutional sector control) x x x x x x x Vakuusryhmä (Collateral group) x NACE-koodi (NACE code) x x x Maantieteellinen sijainti (Geographic location (NUTS)) x Keskusvastapuolen merkki (Flag CCP) x Raportointivaatimukset (Reporting requirements) x Kirjanpito- ja tilinpäätössäännöstö (Accounting Framework) x Työntekijät yhteensä (Total employment) x Taseen loppusumma (Total balance sheet) x Yhteisön koko (Enterprise size) x Vuotuinen liikevaihto (Annual turnover) x Oikeudenkäyntimenettelyjen status (Status of legal proceedings) x Perustamispäivä (Birth date) x x x x x x x Lakkauttamispäivä (Closure date) x x x x x x x ”Epäaktiivinen”-merkki (Flag ”IsInactive”) x x x x x x Suhteet (Relationships) — Omistussuhde (Ownership relation) x — Sivukonttorisuhde (Branch relation) x Yhteys — päätoimipaikkaan x x — suoraan määräysvallassa olevaan emoyhtiöön x x — ylimpänä olevaan määräysvallassa olevaan emoyhtiöön x x — rahastoyhtiöön x (1) Luettelo pakollisista tietoattribuuteista, jotka liittyvät ao. arvopaperien omistusta koskevien tilastojen tietokannan vastapuolen tehtäviin, määritetään säädöksillä. (2) Luettelo pakollisista tietoattribuuteista, jotka liittyvät tiettyyn yksityiskohtaisia analyyttisiä luottotietoja koskevan yhteisen tietokannan (AnaCredit) vastapuoleen, riippuu sen tehtävästä (lainanantaja, takaaja jne.), kotipaikasta (tiedot antavassa jäsenvaltiossa/sen ulkopuolella) ja päivämäärästä, jona laina annettiin siten kuin ao. säädöksissä säädetään. (*1) ”LEI” tai, jos se ei ole saatavilla, ”National identifiers” pitäisi ilmoittaa pakollisina tietoattribuutteina.